# data[].attributes.headline
ศิลปินที่ฉันชอบ

# data[].attributes.subject
ศิลปินที่ฉันชอบ

# data[].attributes.body
ฮาร์ท ชุติวัฒน์ จันเคน

เป็นศิลปินวง BUS ที่ฉันชื่นชอบที่สุด ดิฉันประทับใจที่เขาเป็นพี่ใหญ่คนที่ 4 ของวงที่เป็นที่รักของน้อง ๆ ในวง ด้วยความที่เป็นคนอบอุ่น ยิ้มง่าย ใจดี ให้ความช่วยเหลือ คอยดูแลทุก ๆ คนในวงอยู่เสมอ จริงใจ สายเปย์สุด ๆ แถมยังเป็นคนรักครอบครัวด้วย ภายนอกเขาอาจจะมีภูมิฐาน ดูมีความเป็นผู้ใหญ่ แต่จริง ๆ แล้วเป็นคนซุ่มซ่าม น่ารัก น่าเอ็นดู และคอยสร้างเสียงหัวเราะให้แก่ผู้อื่นเสมอ จึงไม่แปลกที่จะเป็นที่รักของผู้ที่พบเห็น ตัวดิฉันก็ประทับใจเช่นกัน ดิฉันจึงเลือกพี่ฮาร์ทเป็นศิลปินที่ประทับใจมากที่สุด

# data[].attributes.headline
เพลงที่ฟังแล้วอินสุด ๆ ในใจฉัน

# data[].attributes.subject
เพลงที่ฟังแล้วอินสุด ๆ ในใจฉัน

# data[].attributes.body
เพลงกำแพงหัวใจ ของวง mirrr ยังทำให้ทุกครั้งที่ดิฉันหวนกลับมาฟังเมื่อไรก็ยังรู้สึกอินตามได้เสมอ

เพราะว่าเป็นเพลงที่ดนตรีและเสียงอันไพเราะของนักร้องสามารถดึงอารมณ์ของผู้ฟังให้คล้อยตามได้อย่างน่าอัศจรรย์ ด้วยความที่เป็นเพลงที่เนื้อหาเศร้า ถ้าใครที่ตกอยู่ในความสัมพันธ์ที่ยังไม่สามารถพัฒนาเป็นคนรักได้ก็จะอินตามเป็นพิเศษ ดิฉันชอบเนื้อหาเพลงนี้มากจึงยกให้เพลงนี้เป็นเพลงที่ประทับใจมากที่สุด

# data[].attributes.attachment_link.title
Mirrr - กำแพงหัวใจ (Heartwall) [Official MV]

# data[].attributes.headline
อาหารที่ชอบที่สุด

# data[].attributes.subject
อาหารที่ชอบที่สุด

# data[].attributes.body
บะหมี่เกี๊ยวหมูแดง

เมนูอาหารประเภทเส้นที่ดิฉันชอบที่สุด ด้วยความกลมกล่อมของน้ำซุปอันเข้มข้น เส้นบะหมี่เหลืองเหนียวนุ่ม หมูแดงชิ้นใหญ่หลายชิ้น ผักกวางตุ้งแซ่บ ๆ ลูกชิ้นพอดีคำ เกี๊ยวหมูหอม ๆ เย้ายวนชิม ทุกอย่างในถ้วยนี้พอภาพนี้ลอยมาในหัวทีไรก็ต้องน้ำลายไหลทุกที ยิ่งตอนที่ไม่ว่างงานยุ่ง ๆ ถ้าภาพบะหมี่เกี๊ยวลอยมาเมื่อไรต้องทำให้หลุดสมาธิทุกที ดิฉันเชื่อว่าใครหลาย ๆ คนก็ชอบเมนูนี้เพราะอร่อย และหารับประทานง่ายไม่ต่างจากก๋วยเตี๋ยว บางทีถ้าร้านไม่เปิดดิฉันก็ซื้อวัตถุดิบมาทำเอง เมนูนี้ฟินสุด ๆ เลยนะคะขอบอก เกิดมาหนึ่งชีวิตต้องลองกินถึงจะไม่เสียชาติเกิด

# data[].attributes.headline
ที่ท่องเที่ยวแสนวิเศษ

# data[].attributes.subject
ที่ท่องเที่ยวแสนวิเศษ

# data[].attributes.body
วัดผาตากเสื้อ

สถานที่ท่องเที่ยวที่ดิฉันชื่นชอบไปมาก เพราะเป็นที่ท่องเที่ยวอยู่จังหวัดหนองคายบ้านเกิดของดิฉัน ใครที่คิดว่าจะไปเที่ยวจังหวัดหนองคายต้องอย่าพลาดการไปวัดผาตากเสื้อ นอกจากไปไหว้พระทำบุญที่วัดแล้ว ยังสามารถไปชมวิวที่จุดชมวิว skywalk ได้อีกด้วย ดิฉันก็ได้ไปกับครอบครัวอยู่บ่อย ๆ ครั้งล่าสุดก็ไปตอนช่วงทอดกฐินพอดี คนในวัดจึงเยอะเป็นพิเศษ แต่เหนือสิ่งอื่นใดคือการได้ไปชมบรรยากาศอันบริสุทธิ์พร้อมกับคนที่เรารัก

# data[].attributes.attachment_link.readable_text
ใครจะไปคิดว่าที่ จังหวัดหนองคาย หนึ่งในจังหวัด ของ ภาคอีสาน นั้น จะมีวิวสวยๆ พร้อมจุดชมวิว สวยยิ่งกว่าแบบนี้ด้วย นั่นก็คือจุดชมวิวที่อยู่ใน นี่เอง มีทั้งวิวทะเลหมอก และ Skywalk ให้เราได้ชมวิวไปพร้อมๆ กันเลย มาดูกันดีกว่าว่าจะสวยขนาดไหน

Skywalk แห่ง ภาคอีสาน

แลนด์มาร์คแห่งใหม่ ของ วัดผาตากเสื้อ

ไฮไลท์ ของ วัดผาตากเสื้อ

วัดผาตากเสื้อ เป็นวัดสวยบนยอดเขา ตั้งอยู่ใน ตำบลผาตั้ง อำเภอสังคม จังหวัดหนองคาย ซึ่งมีวิวทิวทัศน์สวยงดงามอย่างมาก สามารถมองเห็นความเป็นอยู่ของชาวไทย-ลาวได้อย่างชัดเจนเลย เพราะสามารถมองเห็นแม่น้ำฝั่งประเทศลาวที่ไหลมาบรรจบแม่น้ำโขงด้วยค่ะ

วัดนี้ เป็นสถานที่ท่องเที่ยวของ หนองคาย ที่กำลังได้รับความนิยมมากเลย เพราะมีวิวที่สวยงดงามมากๆ ไม่ว่าจะเป็นฤดูไหนๆ โดยที่ วัดผาตากเสื้อ จะมีจุดชมวิวเป็น Skywalk กระจกใส รูปวงกลม สามารถมองเห็นได้ทั้งวิวตรงหน้า และวิวของหน้าผาด้านล่างได้เลย ใครที่กลัวความสูงก็คงมีขาสั่นๆ กันบ้างแหละ

โดยเฉพาะในช่วงหน้าหนาว ที่จะมีทะเลหมอกหนาๆ ในตอนเช้า อยู่บริเวณรอบจุดชมวิวแห่งนี้ จะรู้สึกเหมือนเราเดินอยู่บนหมอกแบบนั้นเลยค่ะ ส่วนวิวตรงหน้าก็มีความสวยงดงามจริงๆ จากตอนแรกที่กลัวขาสั่นๆ นั้น ก็จะหายไปเลย เพราะวิวสวยจนต้องอยากคว้าเอามาเก็บไว้เลยค่ะ

นอกจากจุดชมวิวนี้แล้ว ยังมีจุดชมวิว ที่เป็น ชะง่อนผา ยื่นออกไปใกล้ๆ กันอีกด้วย ไว้สำหรับนักท่องเที่ยวที่อยากจะเก็บภาพมุมสูง เพราะเราจะได้ภาพแบบด้านหลังเป็นวิวแม่น้ำโขง มีธรรมชาติล้อมรอบแบบสวยปังเลยค่ะ และถ้าใครยังไม่หนำใจกับการเที่ยวที่นี่ แนะนำว่าต้องไปต่อที่ วัดศรีมงคล หรือ วัดถ้ำเพียงดิน ที่มีเรื่องเล่ากันมาตั้งแต่โบราณว่า เป็นรูพญานาคที่โผล่มาจากแม่น้ำโขง ซึ่งเราสามารถเข้าไปภายในถ้ำได้อีกด้วยนะคะ
Sakcared / Shutterstock.com
สำหรับทางไป วัดผาตากเสื้อ นั้น จะต้องขับรถขึ้นเขาไปด้วยค่ะ แต่ทางจะไม่ชันมาก มีถนนราดยาง และบริเวณตัววัดก็จะมีลานจอดรถให้บริการด้วย ส่วนภายในวัดบรรยากาศจะร่มรื่น เงียบสงบ มีบริเวณไหว้พระอยู่ด้านหน้าทางเข้า และ เดินขึ้นไปด้านบนก็เจอกับโบสถ์ โดยจะมีบันไดพญานาค ยาวไปจนถึงตัวโบสถ์เลยค่ะ เป็นอีกไฮไลท์สุดฮิตของ หนองคาย ที่ต้องตามมาเช็คอินกันเลยนะคะ

การเดินทาง ไปยัง วัดผาตากเสื้อ

ถ้ามาจากตัวจังหวัดหนองคาย ให้มุ่งหน้าเข้าเส้นถนนหลวงหายเลข 211 เรียบแม่น้ำโขง พอถึงบ้านดงต้อง ตำบลผาตั้ง อำเภอสังคม จะมีป้ายบอกทางซ้ายมือไปวัดถ้ำเพียงดิน ซึ่งจะเจอกับ วัดผาตากเสื้อ ก่อนถึงวัดถ้ำเพียงดิน ค่ะ โดยจะไปทางแยกทางขวามือนั่นเองค่ะ

ข้อมูล วัดผาตากเสื้อ หนองคาย

ตามติดเทรนด์เที่ยว อัพเดทที่พักสวย
แชร์ทริปสุดชิล โพสต์ภาพสุดปัง ของคุณได้แล้วที่ แอปทรูไอดี
คลิกเลย >> TrueID Travel Community <<

# data[].attributes.attachment_link.keywords[]
ที่เที่ยวหนองคาย

# data[].attributes.attachment_link.keywords[]
ภาคตะวันออกเฉียงเหนือ

# data[].attributes.attachment_link.keywords[]
วัดผาตากเสื้อ

# data[].attributes.attachment_link.title
วัดผาตากเสื้อ ที่เที่ยวหนองคาย จุดชมวิวทะเลหมอก สุดเสียว Skywalk บนหน้าผา

# data[].attributes.attachment_link.description
ใครจะไปคิดว่าที่ จังหวัดหนองคาย หนึ่งในจังหวัด ของ ภาคอีสาน นั้น จะมีวิวสวยๆ พร้อมจุดชมวิว สวยยิ่งกว่าแบบนี้ด้วย นั่นก็คือจุดชมวิวที่อยู่ใน วัดผาตากเสื้อ นี่เอง มีทั้ง

# data[].attributes.headline
ช่องยูทูปที่ชอบ

# data[].attributes.subject
ช่องยูทูปที่ชอบ

# data[].attributes.body
ช่อง epic time เป็นช่องยูทูปที่สนุกสนานอันดับแรก ๆ ที่ดิฉันเลือกดู ส่วนใหญ่ช่องนี้จะทำคอนเทนต์พิสูจน์ว่าสิ่งที่มองไม่เห็นในสถานที่นั้น ๆ ว่ามีอยู่จริงหรือไม่ แต่ละคลิปในช่องผู้ดำเนินรายการจะบอกอยู่เสมอว่าไม่ได้มาลบหลู่แต่อย่างใด ไม่ได้ไล่ผีไปไหน แค่อยากดูว่ามีหรือไม่เท่านั้น นอกจากนี้ก็ได้มีการเล่นเกม มีแขกรับเชิญที่มีชื่อเสียงมาร่วมรายการด้วย แต่ส่วนที่คนดูจะชอบส่วนใหญ่คือคนที่สามารถมองเห็นผี เขาสามารถบอกตำแหน่งจุดที่เห็นผีอยู่ได้ตรงกับเครื่องมือตรวจจับทางวิทยาศาสตร์ นับว่าเป็นช่องที่สนุกสุด ๆ รับชมเพื่อความบันเทิงได้เลยฟิน ๆ

# data[].attributes.attachment_link.title
Epic Ghost Camp EP.36 พิสูจน์ผี!! บ้านกรีนคนเห็นผี!! (หลอนสุดๆ)

# data[].attributes.headline
ประวัติส่วนตัว

# data[].attributes.subject
ประวัติส่วนตัว

# data[].attributes.body
นางสาวปฐพร ศิลาคม ชื่อเล่น แป้ง

รหัสนักศึกษา 66040101107

คณะครุศาสตร์ สาขาวิชาภาษาไทย

มหาวิทยาลัยราชภัฏอุดรธานี

เกิดวันจันทร์ ที่2 พ.ค. 2548 ปัจจุบันอายุ 19 ปี

อาหารที่ชอบ บะหมี่เกี๊ยวหมูแดง งานอดิเรก ฟังเพลง ดูหนัง กรุ๊ปเลือด AB ราศี เมษ ปีระกา